Laura (What’s He Got That I Ain’t Got)

«Laura (What's He Got That I Ain't Got)» er en amerikansk sang, skrevet av countrysanger Leon Ashley og Margie Singleton. Ashley spilte den selv inn i 1967 og ble utgitt av hans eget plateselskap, Ashley Records. Sangen ble hans eneste nummer én-single i september samme år. Frankie Laine og Brook Benton tok coverversjoner til pop- og Adult Contemporary-listene samme år, mens Claude King, Marty Robbins og Kenny Rogers hadde versjonene sine på countrylisten.


== Bakgrunn ==
Singler med Ashley hadde tidligere blitt utgitt på platemerkene, Goldband og Imperial, men ingen av hans singler var suksessfulle. Så, i 1967, grunnla Leon Ashley sitt eget plateselskap, Ashley Records. Samme år spilte han inn en sang som han hadde skrevet sammen med sin hustru, Margie Singleton: «Laura (What's He Got That I Ain't Got)». Den ble utgitt på singlen Ashley 2003 i juni 1967 og ble en nummer én-hit på Billboard Hot Country Singles-listen i slutten av september. B-siden var «With the Help of the Wine».


== Intrige ==
Sangen blir fortalt fra perspektivet til Lauras ektemann og skildrer en konfrontasjon som de to har med hensyn til et ekteskap som merkbart går i oppløsning.
I første vers lar ektemannen Laura berøre, holde og kjærtegne forskjellige deler av kroppen hans, slik som lepper, ører, hår og hender. Senere minner han henne på de forskjellige tingene han gjorde for henne og gav henne i deres ekteskap, slik som å bygge et hjem og kjøpe fancy varer, som satinputer, kjoler og tepper. Han krever også at hun leser navnetrekkene deres på sjekkene, som har plass i håndvesken hennes.
I hvert refreng røper han for Laura at han vet at hun hadde en utenomekteskapelig affære med en annen mann. Ektemannen krever å få vite «hva han har, som ikke jeg har» og klager over det faktum at det «må være noe jeg ble født uten».
Rett før hvert refreng advarer han om at han har blitt sint og sinnssyk, som et resultat av denne affæren, og at han ikke vet hvorfor hun har vendt seg mot en annen mann. I første vers advarer han om at «du tok en fryktelig sjanse med å være med en annen mann».
Advarselen før andre refreng ble merkbart mørkere, og han advarer mot vold med ordene: «Og hvis det er tid før jeg trekker i denne avtrekkeren». Det er ikke kjent eller angitt hvor løpet er rettet: enten mot ham selv, som vurdert selvmord, eller mot Laura, som en direkte følge av hennes utroskop.


== Coverversjoner ==
Etter Ashleys originalversjon har det blitt gjort coverversjoner av sangen flere ganger:
Brook Benton. Utgitt på singlen Reprise 0611 i 1967. B-siden var «You're the Reason I'm Living
Tommy Collins. Utgitt på LP-platen Tommy Collins on Tour (Columbia CS 9578) i 1968
David Houston. Utgitt på LP-platen Already It's Heaven (Epic BN 26391) i 1968
Claude King. Utgitt på LP-platen Chip 'n' Dale's Place (Columbia C 30804) i 1971
Frankie Laine. Orchestra & Chorus arranged & conducted by Peter DeAngelis. Utgitt på singlen ABC 45-10967 i 1967. «Laura (What's He God That I Ain't Got)» var produsert av Bob Thiele. B-siden var «Sometimes (I Just Can't Stand You)»
Hank Locklin. Utgitt på LP-platen Hank Locklin with Dannis Davis and The Nashville Brass (RCA Victor LSP 4318) i 1970
The Newbeats. Utgitt på singlen Hickory 45-P-1562 i 1970. B-siden var «Break Away (From That Boy)»
Tommy Overstreet. Utgitt på LP-platen Woman Your Name Is My Song (Dot DOS 16021) i 1974
Marty Robbins. Utgitt på singlen Columbia 4-45775 i 1973. B-siden var «It Kind of Reminds Me of Me»
Kenny Rogers. Utgitt på singlen (United Artists XW868-Y) i 1976. B-siden var «I Wasn't Man Enough»


== Norsk versjon ==
Lasse Hovd har skrevet en norsk tekst. På norsk bærer den tittelen «Line (Hva er det han har, og ikke jeg)».


=== Innspilling ===
Ole Ivars. Utgitt på singlen Troll TR 248 i 1968 og på LP-platen Ole Ivars (Troll TSLP 301) samme år.


== Listeplasseringer ==


== Referanser ==